Liube

**Liube** () – sovietų ir Rusijos karinė-patriotinė roko grupė, įkurta 1989 m. Igorio Matvienko, grupės neginčytinas lyderis – Nikolajus Rastorgujevas. Grupė atlieka roko, rusų liaudies muzikos stilių dainas.

## Grupės istorija

### 2006–2009 m.

Pasak 2006 metų sausio mėnesio tyrimų, 17 % žmonių teigė, kad „Liube“ – geriausia pop grupė, antrą ir trečią vietą užėmė grupės „Čaj vdvoem“ (*Чай вдвоем*) ir „VIA Gra“ (*ВИА Гра*). Kaip paaiškėjo, „Liube“ dainos patinka daugiausiai vidutinio amžiaus vyrams ir žmonėms su aukštomis pajamomis.

2006 metų pabaigoje Naujųjų Metų vakarėlio išvakarėse „Liube“ pristatė naują dainą „Moskvički“ (*Москвички*), kuri taip pat buvo įtraukta į Kalėdų programas. Su šia daina pradėta kurti naują albumą. Kūrimas truko daugiau nei dvejus metus.

2007 m., 50-mečio proga įvyko Nikolajaus Rastorgujevo koncertas, kuris vyko Kremliaus Kongresų rūmuose. Buvo išleista audio knyga „Polnoje sobranije sočinenij“ (П*олное собрание сочинений*). Šioje knygoje yra grupės narių interviu, įdomių biografinių faktų, nuotraukų ir daugiau grupės istorijos.

2009 metų sausį grupei „Liube“ sukako 20 metų. Metų pradžioje buvo paskelbta, kad bus išleistas naujas albumas, skirtas šiam paminėjimui. Prieš albumo išleidimą grupę paliko gitaristas Jurijus Rymanovas, grojęs šioje grupėje 10 metų, jis nusprendė tęsti solinę karjerą.

### 2010–2012 m.

2010 metais grupę paliko gitaristas Aleksejus Chohlovas, kuris 10 metų grojo šioje grupėje.

Šiuo metu grupė gastroliavo Rusijoje ir užsienyje. Turi daug pagyrimų ir apdovanojimų, taip pat dalyvavo įvairiuose konkursuose, festivaliuose ir koncertuose.

2012 metų vasario mėnesį Maskvoje, Crocus City Hall arenoje įvyko grupės „Liube“ lyderio Nikolajaus Rastorgujevo (55 metų) jubiliejinis koncertas. Koncerte dalyvavo scenos, televizijos ir politikos žvaigždės. Tą pačią dieną buvo išleistas geriausių grupės „Liube“ dainų kolekcija pavadinimu „55“ (sukakties dienos garbei).

### 2013–dabar
2013 metais planuojama įrašyti naują albumą. 2013 m. vasario 23 dieną Crocus City Hall, grupės „Liube“ muzikantai atliko geriausius savo kūrinius.

## Grupės sudėtis
Grupės vadovas, prodiuseris, kompozitorius – Igoris Matvienko.

### Dabartinė sudėtis

* Nikolajus Rastorgujevas – vokalas (1989–dabar)
* Aleksejus Tarasovas – pritariamasis vokalas (1989–dabar)
* Sergejus Pereguda – gitara (1993–2002, 2009–dabar)
* Vitalijus Loktevas – klavišiniai, akordeonas (1990–dabar)
* Aleksandras Erohinas – būgnai (1991–dabar)

Beveik visas šios grupės dainas parašė Igoris Matvienko (muzika) , Aleksandras Šaganovas (žodžiai) ir Michailas Andrejevas (žodžiai).

### Ankstesni nariai
* Rinatas Bachtejevas – Būgnai (1989)
* Aleksandras Davydovas – klavišiniai (1989)
* Jurijus Ripiahis – būgnai (1990–1991)
* Aleksandras Vainbergas – bosinė gitara, gitara (1990–1992)
* Olegas Zeninas – pritariantis vokalas (1991–1992)
* Viačeslavas Terešonokis – gitara (1989–1993)
* Sergejus Bašlykovas – bosinė gitara (1991–1993), persikėlė į Vokietiją, atidarė gitaristų mokyklą.
* Jevgenijus Nasibulinas – vokalas (1991–1995)
* Aleksandras Nikolajevas – bosinė gitara (1989–1996), mirė per automobilio avariją
* Jurijus Rymanovas – gitara (1998–2008)
* Anatolijus Kulešovas – vokalas (1989–2009), mirė per automobilio avariją
* Aleksejus Chohlovas – gitara (2000–2010)
* Pavelas Usanovas – bosinė gitara (1996–2016), mirė.

## Diskografija

### Studijiniai albumai
* 1990 – My budem žit teper po-novomu (Мы будем жить теперь по-новому)
* 1991 – Atas (Атас)
* 1991 – Ne valiaj duraka, Amerika (Не валяй дурака, Америка)
* 1992 – Kto skazal, što my ploho žili..? (Кто сказал, что мы плохо жили..?)
* 1994 – Zona Liube (Зона Любэ)
* 1996 – Kombat (Комбат)
* 1997 – Pesni o liudiah (Песни о людях)
* 2000 – Polustanočki (Полустаночки)
* 2002 – Davaj za… (Давай за…)
* 2005 – Rasseja (Рассея)
* 2009 – Svoi (Свои)

## Apdovanojimai

1996–1998, 2000–2002, 2008–2010, 2012 m. – I–III, V, VII, XIII–XV, XVII „Zolotoj grammofon“ (*Золотой граммофон*) už hitus „Kombat“ (*Комбат*), „Rebiata c naševo dvora“ (*Ребята с нашего двора*), „Tam, za tumanami“ (*Там, за туманами*), „Soldat“ (*Солдат*), „Davaj za!“ (*Давай за!*), „Moj admiral“ (*Мой адмирал*), „Verka“ (*Верка*), „Vsio opiat načinajesia“ (*Всё опять начинается*) ir „Prosto liubov“ (*Просто любовь*, su grupėmis Korni ir In2nation).

„Pesnia Goda“ (*Песня Года*) – už hitus: 1990 m. – „Atas“ (*Атас*), „Ne gubite mužiki“ (*Не губите мужики*), 1991 m. – „Stancija Taganskaja“ (*Станция Таганская*), 1992 m. – „Festival ne provodilsia“ (*Фестиваль не проводился*), 1993 m. – „Za tebia“ (*За тебя*), 1994 m. – „Doroga“ (*Дорога*), 1995 m. – „Kombat“ (*Комбат*), 1996 m. – „Samovoločka“ (*Самоволочка*), 1997 m. – „Skvorcy“ (*Скворцы*), N„e zabyvajte druzej“ (*Не забывайте друзей*), 1998 m. – „Tam za tumanami“ (*Там за туманами*), „Zasentiabrilo“ (*Засентябрило*), 1999 m. – „Ne valiaj duraka, Amerika!“ (*Не валяй дурака, Америка!*), „Išo“ (*Ишо*), 2000 m. – „Soldat“ (*Солдат*), 2001 m. – „Veter-veterok“ (*Ветер-ветерок*), „Pozovi menia tiho po imeni“ (*Позови меня тихо по имени*), 2002 m. – „Davaj za…“ (*Давай за…*), „Ty nesi menia, reka…“ (*Ты неси меня, река…*), 2003 m. – „Berezy“ (*Березы*).